...gælder ikke ved handel mellem private, så første "køber" kan ikke kræve noget som helst. Når der ikke er aftalt noget omkring levering/afhentning er der heller ikke handlet færdig og man er ikke bundet af nogen aftale, heller ikke hvis det var et forbrugerkøb. For god ordens skyld kan man gøre opmærksom på at der sælges efter først til mølle = den første der sørger for betaling får varen   .
Julie: Som andre skriver, så mener jeg ikke at det gælder for private og hvis det endelig var tilfældet, hvordan skal jeg så indkassere de penge som frafaldne købere skylder mig? For reglen går vel begge veje?
Det gør den, forskellen er bare at folk ikke følger den fordi ingen gider smide en advokat på for et par 1000 kr.  Men igen, hvis du bare oplyser i din annonce eller når brugeren tager kontakt at der først er en aftale når levering er aftalt/varen er betalt/et eller andet er du jo udover det.
Jeg beklager, i dette tilfælde er det ikke KBL der gælder men aftaleloven. § 1 Tilbud 2) og svar 3) på tilbud er bindende for afgiveren.  Jeg forstår ikke tomlerne ned, jeg siger ikke jeg er uenig med trådstarters måde at gøre det på og kommer endda med konstruktiv hjælp til at undgå denne problemstilling fremadrettet.
Julie, problemet er jo, at betingelserne for handlen i TS' tilfælde ikke er forhandlet på plads. Hvis parterne ikke er enige i, om levering er inkl. i prisen eller ej, så er aftalen jo ufuldstændig - eller i hvert fald er der forskellige forventninger til, hvilken aftale der egentlig er indgået, og så mener jeg ikke, man kan holde fast i sådan en aftale (faktisk er der jo to forskellige aftaler?) Så er spørgsmålet, om man i en handel kan antage, at der gælder visse standard-betingelser. For eksempel har jeg indtryk af, at køber plejer at hente eller betaler porto med mindre andet er aftalt. Det ligger vel også imellem linjerne i en handel, at genstanden ikke har fejl, der ikke er nævnt eller fremgår af billeder, og at den er i en pæn og præsentabel stand. Men kan man i virkeligheden antage, at det er standard-betingelser, eller skal man i virkeligheden aftale det hele, før en aftale er gældende? Desuden vil jeg også gerne vide, hvor lang tid en aftale er gældende - eller hvor lang tid jeg juridisk er forpligtet til at opbevare en dims for en køber, der ikke har betalt eller lagt depositum, men har sagt, at hun vil købe, men ikke har tid til at hente lige nu? Man kan vel også argumentere for, at så længe vi ikke har aftalt, hvordan varen skal overgå fra sælger til køber, så er aftalen ikke færdig og gældende - eller hvad? mvh. tina
Så vidt jeg kan se og forstå, så er en handel mellem private et såkaldt civil-køb og følger derfor stadig købeloven. Der er så nogle ting man kan aftale sig ud af (feks købt som beset ). Aftaleloven derimod, er den, der gør sig gældende i denne situation, da den bestemmer om aftalen overhovedet er kommet i stand. Jeg vil dog mene at DU i denne sag har handlet forkert. Du har accepteret hendes tilbud og derfor er du bundet af det. Du har nemlig ikke givet udtryk for at din accept var begrænset af hurtig afhentning eller fragtmetoder. At der ikke inden er aftalt fragt osv er ikke relevant, tilbuddet er afgivet og accepteret. Der er jo ikke tale om en ny aftale, blot at hun siger hun vil købe varen og så derefter spørger om fragt. At hun prøver at forhøre sig om levering er ikke en grund til at du kan bryde din del af aftalen, hun har jo ikke nægtet selv at skulle fragte varen, blot forhørt sig, som jeg forstår.
Først og fremmest: Købeloven gælder også i civilkøb, dvs. handel mellem private - hvis man er i tvivl om dette, skal man slet ikke rode sig ud i at give råd om jura. Det er førsteårspensum! Spørgsmålet her er, om I har indgået en bindende aftale, eller om køber med sit ønske om levering har bragt jer over i aftl § 6, stk. 1. Svar, som går ud på at et tilbud antages, men som på grund af tillæg, indskrænkninger eller forbehold ikke stemmer overens med tilbudet er nemlig et afslag og fremsættelse af et nyt (mod)tilbud. Og det nye tilbud - salg til 350 kr. og at du leverer - har du jo i hvert fald sagt nej til. Det er en konkret vurdering, som ikke kan foretages på de foreliggende oplysninger. Anyway, når jeg sælger på dba, trendsales etc, så skriver jeg altid i annoncen at køber betaler porto, at jeg kun sender som forsikret pakke og at jeg ikke har mulighed for at levere/mødes og handle (jeg hverken gider eller har tid til at levere, mødes og handle eller andet).
Men hvad står der så i reglerne omkring omfanget af denne binding. Skal man holde varen et par dage, uger, måneder?
hestenettet bruger2: Jeg er vurderer/læser lidt anderledes. Køber fremsætter tilbud om at kunne købe varen for 350 kr og Ts accepterer. Dette er en bindende aftale ( der er vi enige) Når der så ikke i annoncen har været nævn noget om fragt ( beder køber overhovedet om gratis levering?) så mener jeg ikke det er at fremsætte modtilbud at spørge om varen leveres og der mener jeg køber burde have haft rimelig tid til selv at sørge for fragt. Dagen efter er ikke en rimelig tidsfrist. Så på baggrund af beskrivelsen, ser jeg kun at Ts er bundet af sin accept. Havde Ts derimod i annoncen skrevet at modtager betaler Porto, så kunne det godt ses som modtilbud, men det kommer jo så an på samtalen hvor modtilbuddet fremsættes. Samtalen kunne jo have foregået således; køber "vil du levere" sælger "nej" køber "ok så finder jeg lige ud af noget andet" sælger "det er helt ok, vi tales ved" Og så ville Ts stadig være bundet. Så ja ud fra det der står kan man jo aldrig lave en helt konkret vurdering, men jeg mener nu stadig Ts er bundet 
Rent moralsk burde TS måske have solgt til første potentielle køber til 350 kr. Men samtidig er der bare SÅ mange, der springer fra at købe noget, de allerede har budt på. Havde TS så sagt nej til den anden, ville hun jo skulle finde endnu en køber. Jeg har selv stået som sælger af en sadel, hvor jeg endda kørte ud med sadlen, så en potentiel køber kunne prøve den. Hun vil tænke over det, så jeg tager sadlen med hjem igen. Hun skriver tilbage senere, at hun gerne vil købe den til nedsat pris. Det siger jeg ok til. Samme aften ringer en anden på sadlen. Det er LIGE den sadel, hun gerne vil have, og hun vil betale FULD pris og hente den samme aften, hvis bare hun må få lov at købe den. Jeg afviser dette, da jeg jo allerede har aftalt salg med den anden køber, som jeg ikke vil være bekendt at brænde af. Da jeg så skal aflevere sadlen, vil køber pludselig have sadlen på prøve i en periode inden hun helt beslutter sig. Det siger jeg nej til, da jeg ikke er interesseret i at låne den ud med risiko for ridser eller lignende. Jeg ringer så til den første køber, som stadig gerne vil købe, men da jeg nu ikke har en anden køber længere, vil hun kun byde 500 kr. mindre end hun allerede har budt. Det siger jeg ja tak til, og hun får sadlen. Så den første køber, som egentlig havde lavet en mundtlig aftale med mig om handel endte med at koste mig 500 kr. fordi jeg var frøken flink - 500 kr er altså mange penge for de fleste. Det er sgu træls! Så hos mig er det altså også først til mølle.. Det må jeg så huske at skrive i mine annoncer fremover, hvis det er dét, der skal til. Jeg ved godt, at andre købere ikke kan gøre for, at man har haft dårlige oplevelser ved tidligere salg, men man bliver altså bare lidt mærket af sådanne oplevelser, så jeg forstår til fulde TS 
Jeg havde en oplevelse med en der havde en pony til salg. Den kostede 7000 kr. Jeg sagde jeg ville give 5000 og vi blev så enige om 6000 kr jeg skulle komme 2 dage efter og se den fordi hun ikke kunne før. Hun ringer så igen og siger hun er hjemme dagen efter alligevel og vi aftaler så jeg kommer der. Da jeg ringer og spørger om adr dagen efter har hun solgt ponyen til 7000 kr prøv lige spørg om jeg havde en ked a det barn herhjemme. Jeg synes jo godt hun kunne have ringet og sagt hun havde en køber som ville give prisen og så var det jo op til mig om jeg ville eller ikke. Synes bestemt ikke køberen kunne være det bekendt.
Jeg havde en oplevelse med en der havde en pony til salg. Den kostede 7000 kr. Jeg sagde jeg ville give 5000 og vi blev så enige om 6000 kr jeg skulle komme 2 dage efter og se den fordi hun ikke kunne før. Hun ringer så igen og siger hun er hjemme dagen efter alligevel og vi aftaler så jeg kommer der. Da jeg ringer og spørger om adr dagen efter har hun solgt ponyen til 7000 kr prøv lige spørg om jeg havde en ked a det barn herhjemme. Jeg synes jo godt hun kunne have ringet og sagt hun havde en køber som ville give prisen og så var det jo op til mig om jeg ville eller ikke. Synes bestemt ikke køberen kunne være det bekendt.
Nu står jeg lidt med håret i postkassen igen. Jeg havde smidt et læs brænde på DBA til 200 kr. En "køber" vil gerne afhente gratis. Det var ok med mig, da jeg er træt af at se på rodet og de 200 var et symbolsk beløb. Jeg skriver til ham og spørger hvornår han vil hente det, men får intet svar. Det er nu 1 uge siden. Hvad gør jeg så nu - sådan rent juridisk?
Skriv til ham at eftersom du ikke har hørt fra ham, sættes brændestakken til salg igen. Og så ville jeg skrive i annoncen, at det er først til mølle med både betaling og afhentning. Så burde man vel være dækket ind. Man kan jo ikke blive ved med at vente på, at en eller anden klovn som kunne få noget ganske gratis gider ulejlige sig med at vende tilbage efter en uge! Ja, undskyld ordvalget   Det mindste man kan gøre, er da at give besked, hvis man har fortrudt.
Jeg har længe søgt efter et bestemt HS bid. Jeg finder det på ebay og det koster kassen! Næsten 1400 kr i danske kr eksl. fragt og gebyr fra ebay. Men det er det bid hesten går aller bedst med (har lånt et tidligere som prøve) og dette er brugt, men velholdt. Jeg klikker "køb" og overfører penge og får kvittering over at det er solgt. Det kan stadig fremsøges på ebay, men auktionen står til udløbet. Jeg venter spændt, for det tager noget tid at få sendt fra USA. Næste dag, får en besked om at der er besked til mig på ebay (man kan ikke se sælgers e-mail, blot klikke ind på beskedcentret) - om at bidet er solgt til nogle andre, men at pengene bliver ført retur. Der blev jeg skuffet! Man sætter sgu ikke noget på ebay, selveste ebay, for så at fortryde og sælge til andre, IMENS man har en online og åben auktion kørende på det item... ih hvor blev jeg skuffet. Og man kan ikke rate sælgeren nedad, da sælger bare lukker den deal... Men jeg fik hele beløbet retur, men igen, det var en temmelig flad fornemmelse. Også fordi jeg havde søgt i over ½ år efter netop det HS bid. Det er en udgået model, så det skal bare opstøves fra folks gemmere. Æv æv æv. Dårlig service synes jeg. Men den stopper ikke her. Sælger har så den frækhed at ca 2 mdr. efter, skriver en besked igen til mig via e-bay. At det bid som jeg ikke fik, nu kommer til salg igen, da køber dengang har prøvet det og synes det er for stort til hesten. Altså nu kan jeg få et forvarsel om at jeg kan købe samme bid, bare mere-mere brugt.  Jeg tjekker ebay og ganske rigtigt..... det samme bid er nu til salg igen, blot for ca 200 DKK ekstra. Altså nu ca 1600 DKK. !!!!!!!!!!!! What!!! Så kan de mennesker fandeme selv beholde deres l*rt!!!! Blev så skuffet. Også når vi er oppe i den prisklasse, det er ebay og jeg har spinket og sparet i lang tid. Æv. Så jeg blev stædig. Det bid får de ikke solgt tror jeg, jeg køber det IKKE.  Jeg har så ventet ca 4 mdr. og vupti, så ser jeg lige en dag samme bid i den størrelse på ebay jeg skal have til min hest, en helt anden sælger og slår til. Til billigere penge. Men jeg er rigere på erfaring. Jeg har nu "samme" bid til billigere penge, blot har jeg måttet vente noget på at finde det rigtige. Men jeg synes det er totalt uærligt. Dette var set fra en købers side 
Jeg har desværre også lige været ude for en dårlig handel på DBA. Sælger har to par ridebukser som jeg gerne vil købe, jeg spørger om livvidden er 80 cm hvilket hun svarer ja til( spørger endda på begge), vi aftaler pris og hun sender dem. Jeg modtager så to par ridebukser som er 70cm i livet, så de er for små til mig. Spørger om hun vil lade handlen gå tilbage, svaret er 'som udgangspunkt nej, men kan du ikke prøve at sælge dem videre?' Efterfølgende svarer hun ikke på mine beskeder? Er det mig som er galt på den? Syns ikke jeg kunne have gjort anderledes... Føler mig så snydt!!!
Hej allesammen. Udover heste, så er min store passion bøger, jeg elsker at læse og kigge på bøger, og det har jeg gjort siden jeg var helt lille. Tror nogle gange at jeg har en passion om at få tømt bogmarkedet for bøger jeg kan læse. Nå men tilbage til emnet, hvad er den bedste bog du har læst. Fortæl gerne lidt om den og hvorfor du synes den var så god. Jeg har to som er den bedste :S Fordelene ved at være bænkevarmer  Jeg elsker den fordi den simpelthen sætter sig så dybt i én. Hovedrollens syn på verden og menneskene omkring ham er så skøn. Men man sidder samtidig som læser med følelsen af at der er noget galt. Hvilket det så også viser sig at der er.  Vand til Elefanterne  Skøn og barsk fortælling om livet i et af de store cirkus under den store depression. Jeg har altid elsket cirkus, socialrealisme og kærlighed. Her får jeg det hele på en gang. Så kom med jeres. Jeg vil blive så glad. 
Udover hestene ved nogle af jer måske, at jeg også har musikken. Selvom hestene afgjort er det, der fylder mest i min hverdag - så er musikken også med til at skabe...  Senest er dette nummer blevet til. Let Her Fly 
har et par gange døjet med at besvime, har været til læge med det og kunne ikke finde noget, er også blevet undersøgt for epilipsi, hvor de helelr ikke kunne finde noget. Kan det være stress, har sommetider i periode været lidt streeset, plus jeg sommetider ikke har fået nok søvn, kan det være årsagen, eller måske nogle andre ting
Det lyder rigtig grimt. Har du vindmøller i dit område? Klik på linket og læs om vindmøllernes fortræffeligheder. 
Er du blevet tjekket for D-vitaminmangel? Jeg begyndte selv at blive svimmel og få flimmer for øjnene for et års tid siden. Først jeg da besvimede og blev mere og mere svimmel (efter nogle måneder) tog jeg til lægen, fordi jeg blev lidt nervøs for, hvad der kunne være galt. Lægen kunne via en simpel blodprøve konstatere, at jeg havde D-vitaminmangel. Jeg fik en D-vitaminkur og det har hjælpet gevaldigt   Jeg er ikke svimmel længere. Ind imellem har jeg stadig flimmer for øjnene. Ligesom en flimrende ring. Ved ikke om det betyder noget, men det går som regel over efter 20-30 minutter og så har jeg det fint igen  Så prøv evt. at spørge til, om lægen har tjekket dit D-vitamin-niveau. God bedring 
Jeg har selv døjet rigtig meget med at besvime, ligefra dagpleje til efterskoletiden.Efter de år er det dog stoppet  .  Jeg blev blev selv tjekket for alt, flere gange endte jeg også på sygehuset pga. hjernerystelser af faldet. Det eneste de kunne fortælle mig var at nogle unge piger, bare har en hang til at besvime, uden at man egentlig kendte grunden. Min mor gjorde det også meget i hendes unge dage og fik den samme grund at vide   Det er rigtig træls, men sørg for at lægerne har tjekket dig ordentlig, sørg for at drikke og spise nok og sæt dig ned lige så snart du føler dig svimmel er mine bedste råd 
... en vasovagal reaktion, som Doctor Who er inde på. Det er i sig selv ikke farligt - handler om pludseligt blodtryksfald - men man kan jo falde og slå sig, så man skal lære at respektere tegnene. Vi havde for nogle år siden en kontorelev, som led af det - og jeg kan sige dig, at stress og søvnmangel er NO GO! Det er den sikre vej til at besvime  Hilsen Sif
Mine heste står et helt fantastisk sted, oppe på en bakketop. Men så er jeg i det store dilemma, at mine heste skal køres ud til stævner og undervisning i vores trailer. Vi har en lang grussti (ca 1km) som er meget ujævn og ned at en bakke. Jeg har ikke lyst til at give mine guldklumper nogle dårlige oplevelser med traileren, da der kan komme så meget bøvl, hvis de får nogle dårlige oplevelser med det. Nu kommer mit spørgsmål. Har i nogle gode ideer til at give hestene den mindst (problematiske køretur)?
Min erfaring er, at når der er heste i traileren, så 'bumper' traileren ikke så meget. Hvis man kører helt langsomt har jeg ikke tidligere haft problemer - heller ikke på de mest hullede og ujævne grusveje. Alternativt kan man jo trække hestene ned af bakken og læsse dem for enden af grusvejen.
Køre langsomt. Det er mit bedste råd. Så er bumpene for det første ikke så slemme, og du kan nå at undvige de værste huller.
Jeg kunne også godt finde på, at trække ned til traileren i starten, hvis det er heste, der ikke er så kørevante. Når rutinen så kommer, så er de nok pænt ligeglade med lidt bumleri 
Åh ja, det oplever jeg tit som stævnerytter - at komme ud til meget hullede og ujævne grusveje der går op til stævnerne/staldene. Det er bare at køre stille og roligt, forsigtigt og prøve at undvige de dybeste huller. Min erfaring siger mig at hesten faktisk tager det ganske fint.
Da der er 2 hjul på hver sige opleves bumbene slet ikke så voldsomt inde i traileren, da et af hjulene næsten altid er oppe af hullet. Så hvis man bare kører stille og roligt er der ingen problemer.
Hvis du synes den er meget slem, så træk dem ned til efter vejen.  Jeg plejer bare at køre   langsomt og undvige de værste huller 
...det plejer ikke at være slemt for hestene er min erfaring. Jeg har haft min mand stående sammen med dem engang, og han syntes heller ikke det var slemt. Men man tager selvfølgelig de hensyn som skal tages. Hilsen Sus
Jeg må indrømme at jeg slet ikke har tænkt det som et problem. Derimod har jeg flere gange været irriteret når jeg har kørt på en hullet/ujævn motorvej med trailer.   Det er altså noget andet når man kommer med 80 km/t.